Middelsstore (ca. 5 millimeter), avlange og slanke maurbiller. Oversiden er fint og tett punktert, fint og tett hårete. Hodet er kort og bredt, minst så bredt som pronotum, med store, litt utstående fasettøyne. Antennene er nokså korte og består av 8 ledd, der de fire ytterste er mye større enn de øvrige (over halve antennens lengde) og danner en avlang klubbe. Pronotum er timeglassformet. Dekkvingene er litt utvidet bakover.